คลังคาดศก.ดีปีนี้รายได้พุ่ง 4เดือนเกินเป้า2.83หมื่นล.
เก็บรายได้รัฐฉลุย 4 เดือนเกินเป้า 2.83 หมื่นล้าน รัฐวิสาหกิจแชมป์ นำส่ง
27 ก.พ. 2561

เก็บรายได้รัฐฉลุย 4 เดือนเกินเป้า 2.83 หมื่นล้าน รัฐวิสาหกิจแชมป์ นำส่งน.ส.กุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง เปิดเผยว่า ผลการจัดเก็บรายได้รัฐบาล 4 เดือนแรกของปีงบประมาณ 2561 ได้ 7.38 แสนล้านบาท สูงกว่าประมาณการ 2.83 หมื่นล้านบาท จากการนำส่งรายได้ของรัฐวิสาหกิจสูงกว่าเป้าหมาย 1.29 หมื่นล้านบาท การจัดเก็บรายได้ของหน่วยงานอื่น 1.27 หมื่นล้านบาท และกรมสรรพสามิตสูงกว่าเป้าหมาย 1,251 ล้านบาท"การจัดเก็บรายได้ในช่วง 4 เดือนแรก ของปีงบประมาณ 2561 ยังคงสูงกว่า เป้าหมายอย่างต่อเนื่อง สำหรับในช่วงที่เหลือ ของปีงบประมาณ คาดว่าการจัดเก็บรายได้ รัฐบาลจะเป็นไปตามภาวะเศรษฐกิจที่มีแนวโน้มดีขึ้น" น.ส.กุลยา กล่าวสำหรับการเก็บภาษีของกรมสรรพากรได้ 5.08 แสนล้านบาท ต่ำกว่าประมาณการ 6,488 ล้านบาท โดยภาษีที่จัดเก็บได้ต่ำกว่า ประมาณการที่สำคัญ ได้แก่ ภาษีมูลค่าเพิ่ม ต่ำกว่าเป้าหมาย 5,889 ล้านบาท และภาษี เงินได้บุคคลธรรมดาที่จัดเก็บได้ต่ำกว่าประมาณ 1,235 ล้านบาท อย่างไรก็ดี ภาษีเงินได้นิติบุคคลจัดเก็บได้สูงกว่าประมาณการ 1,426 ล้านบาทน.ส.กุลยา กล่าวว่า ฐานะการคลังของ รัฐบาลตามระบบกระแสเงินสดในช่วง 4 เดือน แรกของปีงบประมาณ 2561 รัฐบาลมีรายได้ นำส่งคลัง 7.38 แสนล้านบาท มีการเบิกจ่าย เงินงบประมาณ 1.21 ล้านล้านบาท--จบ--